
Avaliku ürituse „Eesi Ingerisoomlaste XXVI laulu-ja tantsupidu“ loa taotluse rahuldamine
1. Asjaolud ja menetluse käik

MTÜ Narva Ingerisoomlaste Selts reg. kood 80069483 esitas Narva Linnavalitsusele avaliku ürituse loa taotluse.
MTÜ Narva Ingerisoomlaste Selts kavandab viia läbi 18.06.2016.a ja 19.06.2016 kellaajal 09.00-21.00 Narva linnas avalikkusele suunatud ürituse „Eesi Ingerisoomlaste XXVI laulu-ja tantsupidu “. Üritus viiakse läbi kontserdi ja rongkäigu vormis. Liikumisteekond on Raekoja plats – Rüütli tänav – Lavretsovi tänav -  Puškini tänav – Peetri plats – Narva linnus.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.
3. Otsus
3.1. Rahuldada MTÜ Narva Ingerisoomlaste Selts taotlus avaliku ürituse „Eesi Ingerisoomlaste XXVI laulu-ja tantsupidu” läbiviimiseks. 

3.2. Avaliku ürituse korraldajaks on Narva Ingerisoomlaste Selts reg. kood 80069483, Kreenholmi 25, Narva.
3.3. Kontserdi läbiviimise kohaks on Peterbuuri mnt 2. Rongkäigu liikumisteekond on Raekoja plats – Rüütli tänav – Lavretsovi tänav -  Puškini tänav – Peetri plats – Narva linnus.
3.4. Avalik üritus algab 18.06.2016 kell 17.00 ning  lõpeb 19.06.2016 kell 17.30.
3.5. Avaliku ürituse jooksul alkohoolsete jookide müüki ei toimu. 
3.6. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Arhitektuuri- ja Linnaplaneerimise Ametil teha korraldus asjaosalistele teatavaks. 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

